**DIRECȚIA GENERALĂ PLANUL NAȚIONAL DE REDRESARE ȘI REZILIENȚĂ**

Nr.DGPNRR/88538/04.06.2024

|  |  |
| --- | --- |
|  | **APROB**  **Secretar de Stat**  **Cristian-Valer BEȘENI** |

**REFERAT DE APROBARE**

**privind modificarea** **Schemei de ajutor de stat „Sprijin pentru investiții în noi suprafețe ocupate de păduri”, aprobată prin Ordinul ministrului mediului, apelor şi pădurilor nr. 2121/2022**

Având în vedere prevederile:

* Acordului de finanțare privind implementarea reformelor și/sau investițiilor finanțate prin Planul național de redresare și reziliență nr. 26.595/08.03.2022, încheiat între Ministerul Investițiilor și Proiectelor Europene și Ministerul Mediului, Apelor și Pădurilor;
* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID) actualizată în urma renegocierii prin Decizia nr. COM(2023) 747 final Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;
* Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin Legea nr. 230/2021, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin

Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată cu modificări și completări prin Legea nr. 178/2022, cu modificările și completările ulterioare;

* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;
* Ordonanța de urgență a Guvernului [nr. 35/2022](http://lege5.ro/App/Document/geytamzygm4tq/ordonanta-de-urgenta-nr-35-2022-pentru-aprobarea-masurilor-necesare-realizarii-campaniei-nationale-de-impadurire-si-reimpadurire-prevazute-in-planul-national-de-redresare-si-rezilienta?d=2023-04-03) pentru aprobarea măsurilor necesare realizării campaniei naționale de împădurire şi reîmpădurire prevăzute în Planul Naţional de Redresare şi Rezilienţă, aprobată cu modificări și completări prin Legea nr.236/2023, cu modificările și completările ulterioare;
* Ordinul nr. 2121/2022 privind aprobarea Schemei de ajutor de stat „Sprijin pentru investiții în noi suprafețe ocupate de păduri”, cu modificările și completările ulterioare și necesitatea modificării Ghidului specific privind regulile și condițiile aplicabile finanțării din fonduri europene aferente Planului Național de Redresare și Reziliență în cadrul apelului de proiecte PNRR/2022/C2/I.1.A, pentru subinvestiția I.1.A. „Sprijin pentru investiții în noi suprafețe ocupate de păduri”, Investiția 1: Campania națională de împădurire și reîmpădurire, inclusiv păduri urbane, schemă de ajutor de stat, componenta 2: Păduri și protecția biodiversității, propunem spre aprobare introducerea, precum și eliminarea unor prevederi din acesta.

În decursul anului 2023 s-a derulat procesul de renegociere al PNRR. Astfel au fost analizate țintele și jaloanele asociate investițiilor incluse în PNRR, care nu mai puteau fi îndeplinite în totalitate, ca urmare a creșterii semnificative a costurilor, a blocării piețelor, a fluxurilor de materii prime pe fondul crizei provocate de războiul din Ucraina. De asemenea au fost analizată posibilitatea de îndreptare a tuturor erorilor umane și materiale din CID. Direcția Generală PNRR a formulat propuneri de ajustare a indicatorilor din CID sau de ajustare a descrierii.

În data de 5 decembrie 2023 a fost publicată o nouă DECIZIE cu nr. 15833/2023 DE PUNERE ÎN APLICARE A CONSILIULUI de modificare a DECIZIEI de punere în aplicare din 29 octombrie 2021 de aprobare a evaluării planului național de redresare și reziliență, astfel, pentru punerea în acord cu prevederile acesteia s-au impus modificări cu privire la unele aspecte.

În atare situație, în conformitate cu prevederile Legii nr. 52/2003 privind transparența decizională în administrația publică, republicată, Ministerul Mediului, Apelor și Pădurilor în data de 24 mai 2024 a fost supus consultării publice, proiectul de Ordin al ministerului mediului, apelor și pădurilor pentru modificarea Schemei de ajutor de stat „Sprijin pentru investiții în noi suprafețe ocupate de păduri”, aprobată prin Ordinul ministrului mediului, apelor și pădurilor nr.2121/2022.

Urmare a discuțiilor purtate între personalul de specialitate din cadrul Ministerului Mediului, Apelor și Pădurilor și cel din cadrul Ministerul Agriculturii Și Dezvoltării Rurale care au avut ca scop eficientizarea atingerii obiectivelor propuse prin intermediul Schemei de

ajutor de stat s-a agreat de comun acord eliminarea unor modificări din cuprinsul proiectului de ordin mai sus menționat, cât și adăugarea unor prevederi specifice, astfel:

- În privința alocării financiare totale pentru lucrările destinate pentru noi suprafețe ocupate de păduri în cadrul Investiției I.1.- Subinvestiția C2/I1/S/1.A - Împădurirea și crearea de suprafețe împădurite în cadrul prezentului ghid specific este de326.862.500 Euro;

- Referitor la decontarea costurilor standard aferente lucrărilor, respectiv pentru înființare, împrejmuire, întreținere și, după caz, refacerea plantației, vor fi plătite beneficiarilor ulterior efectuării lucrărilor și verificării acestora de către Garda Forestieră [art. 19 alin (2) din Ordinul ministrului mediului, apelor şi pădurilor nr. 2121/2022];

- Costurile standard aferente întocmirii proiectului tehnic de împădurire vor fi plătite beneficiarilor ulterior semnării contractului de finanțare. De asemenea, costurile standard plătite beneficiarilor, menționate anterior, sunt sume fixe, iar beneficiarii nu vor prezenta documente justificative pentru documentarea cheltuielilor efectuate.

Având în vedere cele de mai sus, vă transmitem alăturat, pentru avizare și aprobare în vederea parcurgerii etapei de consultare publică, proiectul de ordin privind modificarea Schemei de ajutor de stat „Sprijin pentru investiții în noi suprafețe ocupate de păduri”, aprobată prin Ordinul ministrului mediului, apelor şi pădurilor nr. 2121/2022.

**Direcția Generală Programul Național de Redresare și Reziliență,**

Director general,

Cristian MĂRIȘTEANU

|  |  |
| --- | --- |
| **Director general adjunct - DGPNRR**  Mirela BOGHIU  **Director - DIC2PI**  Florin SILITRĂ |  |
| **Șef serviciu – SIC2**  Tiberius-Emanuel ȘERBAN  **Întocmit:**  Consilier, Alexandru CIMPOEȘU | **Șef serviciu – SJRC**  Ionel RÎPEANU |